A római uralom 450 éve alatt jelentős változások mentek végbe a helyi törzsek elhelyezkedésében, sok esetben a Rajnán túli germánokkal való összecsapások következményeként. Caesar a gall háborúk során teljesen elpusztította az eburonokat, helyükre texuandrusok települtek. Idősebb Plinius további népneveket is megemlít: a cananaefatokat Dél-Hollandban, a mai észak-Hollandiában élő frisiusokat (feltehetően nem a középkori frízek ősei), a frisiabonokat a Rajna-delta és Észak-Brabant között, a marsaciusokat a belga tengerpart és a delta között és a sturiusokat. A Rajnától északra éltek a chaucusok, a mai Kelet-Hollandiában pedig a tuihantusok és a chamavusok; utóbbiak később a frankok részeként bukkannak fel. A száli frankok valószínűleg szintén Hollandiában, Overijssel tartomány Salland régiójában alakultak ki.

Sikur Mihály 1960-ban született Hevesen. 1991-ben szerzett diplomát az Iparművészeti Főiskolán, animáció-video szakon. Diplomafilmjét, ""A tékozló fiú""-t beválogatták az Annecy-i és Espinhoi filmfesztiválokra. 1989-ben elnyerte a John Halas Alapítvány Ösztöndíját Londonba. 1990-ben az Artus mozgásszínházról készített video-filmje bekerült a videofilmek Franciaországi Nemzetközi Központjának válogatott anyagába. 1991-től a Művészeti alap tagja. 1992-ben grafikái bekerültek a ""young ico"" nemzetközi képzőművészeti szervezet válogatásába.

1651-ben az angol Csonka Parlament elfogadta a hajózási törvényt, ami megtiltotta, hogy külföldi hajók Anglia vagy gyarmatai kikötőjébe árut szállítsanak. A törvény sértette a holland érdekeket és egy incidens követően kitört az első angol-holland háború. A konfliktus 1652 és 1654 között zajlott és westminsteri békével zárult, amely helybenhagyta a hajózási törvényt.

Megjelenésekor a kritikusok kedvezően fogadták, a hiphop egyik jelentős lemeze. Sokan Jeru the Damaja legjobb munkájának tartják. A Billboard 200-on a 36., a Billboard Top R&B/Hip Hop Albums listán az 5. helyig jutott. Szerepel az 1001 lemez, amit hallanod kell, mielőtt meghalsz című könyvben.

A Kőröshegyi völgyhíd viadukt az M7-es autópályán, Magyarország leghosszabb hídja. A Balaton déli partjával párhuzamosan, a Somogy megyei Zamárdi és Balatonszárszó között fut, Kőröshegy déli szomszédságában. 2007. augusztus 8-án adták át a forgalomnak.